Document ID: /roh_data/filtered/fineweb-2-filterrobots_roh.jsonl.gz/47634

Quai che pertutga la realisaziun dal hotel Flaz sin l’areal Sportpavillion a Puntraschigna ha la Dretgira administrativa dal Grischun refusà tut ils quatter recurs inoltrads cunter la vischnanca da Puntraschigna. Tranter auter avessan ils recurrents stuì far valair pli baud lur dretgs envers l’intenziun da bajegiar.
Plinavant n'haja la vischnanca er fatg nagins sbagls formals.
Quatter recurs cunter il project
Il 2018 avevan gist quatter vischins da la parcella a Puntraschigna inoltrà recurs cunter l’intent da fabritgar in hotel cun 94 chombras e custs da radund 20 milliuns francs.
Il cas po uss anc vegnir tratg avant il Tribunal federal.